PATVIRTINTA

 Jonavos rajono savivaldybės tarybos

 2016 m. birželio 30 d.

 sprendimu Nr. 1TS – 214

**KONKURSO „SUKURTA JONAVOJE“**

**NUOSTATAI**

**I SKYRIUS**

**BENDROSIOS NUOSTATOS**

1.Konkurso „Sukurta Jonavoje“ nuostatai (toliau – **Nuostatai**) nustato tvarką, kuria vadovaujantis Jonavos rajono savivaldybėje (toliau – **Savivaldybėje**) kasmet organizuojamas konkursas „Sukurta Jonavoje“ (toliau – **Konkursas**) ir išrenkami bei apdovanojami Konkurso laimėtojai.

2. Konkurso tikslas – bendradarbiaujant su Savivaldybės verslininkus vienijančiu ir juos atstovaujančiu partneriu - Kauno prekybos, pramonės ir amatų rūmų Jonavos filialu (toliau – **KPPAR filialu**) didinti Savivaldybėje sukurtų gaminių bei paslaugų žinomumą, jų vartojimą ir skatinti aukštos kokybės, inovatyvių, išskirtinių ir galinčių konkuruoti šalies bei užsienio rinkose gaminių bei paslaugų sukūrimą.

**II SKYRIUS**

**KONKURSO DALYVIŲ PARAIŠKŲ TEIKIMO TVARKA**

3. Konkursą organizuoja Savivaldybės vykdomoji institucija kiekvienų metų birželio – liepos mėnesiais.

4. Apie vykdomą Konkursą skelbiama žiniasklaidos priemonėse, Savivaldybės interneto svetainėje [www.jonava.lt](http://www.jonava.lt) ir KPPAR filialo interneto svetainėje [www.chamber.lt](http://www.chamber.lt). KPPAR filialas kviečia verslo subjektus dalyvauti Konkurse siųsdamas elektroninius laiškus, pristatydamas Konkurso sąlygas organizuojamų renginių verslui metu ir kitais pasirinktais būdais.

5. Konkurse, nepriklausomai nuo dalyvavimo įvairiose asociacijose, konfederacijose ar kitose organizacijose, gali dalyvauti visi teisėtai Savivaldybėje veikiantys verslo subjektai, pretenduojantys, kad jų sukurtas gaminys ar paslauga būtų išrinkti Konkurso laimėtoju ir pateikdami Savivaldybės administracijai arba KPPAR filialui Konkurso dalyvio paraišką (pridedama).

6. KPPAR filialas ir Savivaldybės administracija konsultuoja pretendentus Konkurso sąlygų ir Konkurso dalyvių paraiškų pildymo klausimais.

7. Kartu su Konkurso dalyvio paraiška pateikiamas išsamus gaminio ar paslaugos aprašymas. Pageidautina, kad kartu su Konkurso dalyvio paraiška būtų pateiktos gaminį ar paslaugą pristatančios fotografijos, gaminių pavyzdžiai (tik negendantiems, smulkiems gaminiams), gaminio ar paslaugos pripažinimą, paklausą ir kitus paraiškoje nurodytus kriterijus pagrindžiantys dokumentai (prie paraiškos pridedamos dokumentų kopijos). Pasibaigus Konkursui, gaminių pavyzdžiai, Konkurso dalyviui pageidaujant, yra grąžinami.

8. Konkurso dalyvių paraiškos, prie jų pridedami dokumentai bei gaminių pavyzdžiai Savivaldybės administracijai arba KPPAR filialui turi būti pateikiami iki Savivaldybės vykdomosios institucijos nustatytos ir skelbime apie Konkursą nurodytos datos. Konkurso dalyviams atstovauja, verslo subjektų vadovai, individualią veiklą vykdantys verslininkai arba jų įgalioti asmenys.

**III SKYRIUS**

**KONKURSO DALYVIŲ VERTINIMAS IR APDOVANOJIMAS**

9. Gautas Konkurso dalyvių paraiškas vertina Savivaldybės tarybos sudaryta komisija.

10. Komisija, vertindama Konkurso dalyvių paraiškas, vadovaujasi šiais kriterijais:

10.1. gaminio ar paslaugos unikalumas ir (arba) konkurencinis pranašumas rinkoje;

10.2. gaminio ar paslaugos kokybė;

10.3. gaminio ar paslaugos įvertinimai (apdovanojimai, straipsniai, vartotojų atsiliepimai, padėkos ir pan.);

10.4. gaminio ar paslaugos sukūrimui, gamybai ar teikimui naudojamos inovacijos;

10.5. gaminio ar paslaugos ekologiškumas, „draugiškumas“ aplinkai ir gamtai.

11. Kiekvienas komisijos narys kiekvieną Konkurse pristatytą gaminį ar paslaugą vertina pagal visus Nuostatų 10 punkte nurodytus kriterijus, gaminio ar paslaugos atitikimą kiekvienam kriterijui įvertindamas 0 – 3 balais. Nuo Konkurso dalyvių vertinimo turi nusišalinti komisijos nariai, kurie:

11.1. yra Konkurse dalyvaujančių verslo subjektų vadovai, steigėjai ar akcininkai;

11.2. yra artimos giminystės ar svainystės ryšiais susiję su Nuostatų 11.1 punkte nurodytais asmenimis;

11.3. yra ar gali būti asmeniškai suinteresuoti Konkurso rezultatais.

12. Konkurso laimėtojai renkami atsižvelgiant į bendrą gaminio ar paslaugos vertinimo balų sumą.

13. Komisija, atsižvelgdama į gautų Konkurso dalyvių paraiškų kiekį bei pristatomų gaminių ar paslaugų įvairovę ar ypatumus, Konkurso laimėtojais gali pripažinti ne daugiau kaip tris pristatytus gaminius ir (arba) paslaugas.

14. Informaciją apie Konkurso rezultatus Konkurso komisijos pirmininkas pateikia Savivaldybės merui.

15. Konkurso priziniam fondui sudaryti gali būti naudojamos Savivaldybės smulkiojo ir vidutinio verslo bei ūkininkų rėmimo fondo lėšos, Savivaldybės biudžete numatytos tikslinės lėšos ar kitos lėšos.

16. Konkurso laimėtojai ir dalyviai skelbiami ir apdovanojami Jonavos miesto šventės metu arba kitu metu, jei tokį sprendimą priima Savivaldybės meras.

17. Konkurso dalyviams teikiamus diplomus ir padėkos raštus pasirašo Savivaldybės meras ir KPPAR filialo tarybos pirmininkas.

**IV SKYRIUS**

**BAIGIAMOSIOS NUOSTATOS**

18. Konkurso laimėtojai gali naudoti Konkurso simboliką savo prekių ar paslaugų žymėjimui ir reklamai.

19. Savivaldybės institucijos gali naudoti informaciją apie Konkurso dalyvius ir laimėtojus Savivaldybės pristatymuose ir informacinėje medžiagoje.

20. Nuostatai keičiami ar pripažįstami netekusiais galios Savivaldybės tarybos sprendimu.

----------------------

Konkurso „Sukurta Jonavoje“ nuostatų

priedas

**(Paraiškos dalyvauti konkurse „Sukurta Jonavoje“ forma)**

ASMUO, KURIS PATEIKIA PARAIŠKĄ:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Telefono Nr. |  |  |  |  |  |  |  |  |  |  |

Konkurso „Sukurta Jonavoje“ komisijai

**KONKURSO „SUKURTA JONAVOJE“**

 **DALYVIO PARAIŠKA**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_d.

(data)

1. DALYVIO (VERSLO SUBJEKTO) DUOMENYS:

|  |
| --- |
| Juridiniams asmenims: konkurso dalyvio pavadinimas, kodas Juridinių asmenų registre, buveinės adresas, vadovo vardas ir pavardė.Individualią veiklą vykdantiems verslininkams: konkurso dalyvio vardas, pavardė, asmens kodas, adresas, individualios veiklos pažymėjimo ar verslo liudijimo išdavimo data ir galiojimo terminas.  |

2. DALYVIO (VERSLO SUBJEKTO) PRISTATYMAS:

|  |
| --- |
| Konkurso dalyvio įkūrimo ar veiklos pradžios data, darbuotojų skaičius, trumpas steigėjų, akcininkų, vadovų, veiklos sričių ir veiklos rezultatų pristatymas. |

3. INFORMACIJA APIE KONKURSUI PRISTATOMĄ GAMINĮ AR PASLAUGĄ:

|  |
| --- |
| **Gaminio ar paslaugos pavadinimas:** |
| Išsamus gaminio ar paslaugos aprašymas pagal konkurso nuostatuose nurodytus vertinimo kriterijus (esant galimybei nurodyti faktai pagrindžiami pridedamais dokumentais (jų kopijomis):**3.1. gaminio ar paslaugos unikalumas ir (arba) konkurencinis pranašumas rinkoje:****3.2. gaminio ar paslaugos kokybė:****3.3. gaminio ar paslaugos įvertinimai (apdovanojimai, straipsniai, vartotojų atsiliepimai, padėkos ir pan.):****3.4. gaminio ar paslaugos sukūrimui, gamybai ar teikimui naudojamos inovacijos:****3.5. gaminio ar paslaugos ekologiškumas, „draugiškumas“ aplinkai ir gamtai:** |

4.PRIDEDAMŲ DOKUMENTŲ SĄRAŠAS *(reikiamus papunkčius pažymėti* *)*:

 4.1. □ Konkurso dalyvio registracijos pažymėjimo, Juridinių asmenų registro

išrašo ar kito veiklos teisėtumą pagrindžiančio dokumento kopijos \_\_\_ lapas (-ai);

 4.2. □ Konkurso dalyvį atstovaujančio asmens tapatybę ir atstovavimo

įgaliojimus patvirtinančių dokumentų kopijos \_\_\_ lapas (-ai);

 4.3. □ Paraiškos 3 dalyje pateiktus faktus patvirtinančių dokumentų kopijos \_\_\_ lapas (-ai);

 4.4. □ Gaminį ar paslaugą pristatančios fotografijos, kita vaizdinė medžiaga \_\_\_ lapas (-ai);

 4.5. □ kiti dokumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_ lapas (-ai);

 (įrašyti)

5. INFORMACIJA APIE PAVYZDŽIO PATEIKIMĄ *(reikiamus papunkčius pažymėti* *):*

Gaminį ar paslaugą pristatantis pavyzdys pateikiamas□ TAIP □ NE

Pageidaujama, kad pasibaigus konkursui pavyzdys būtų grąžintas □ TAIP □ NE

*(pildoma tik jei pavyzdys pateikiamas)*

**Pareiškiu, kad esu susipažinęs (-usi) su konkurso „Sukurta Jonavoje“ sąlygomis.**

VISĄ MAN SKIRTĄ INFORMACIJĄ PRAŠAU PATEIKTI NURODYTU BŪDU

*(pažymėti tinkamus būdus )*:

 □ PARAIŠKOJE NURODYTU TELEFONU, o rašytinius dokumentus pasiimsiu atvykęs (-usi)

 į savivaldybės administraciją. **Neprisiskambinus ar man neatvykus**, dokumentus išsiųskite:

 □ ELEKTRONINIU PAŠTU \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (el. pašto adresas)

 □ PAŠTU \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraišką pateikusio asmens parašas) (paraišką pateikusio asmens vardas ir pavardė)

\_\_\_\_\_\_\_\_\_\_\_\_\_\_